Diari Oficial de la Generalitat Valenciana


Sumari del DOGV 4153, del 21-12-2001 (2001/12585)

Informació pública del projecte de reparcel·lació de la unitat d'execució número 15 del sòl urbanitzable amb ordenació detallada del Pla General.
-------------------------------------------------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12771


Organisme emissor
:   Ajuntament de Paiporta

Tipus de document
:   Anunci

Informació pública del projecte de reparcel·lació de la unitat d'execució número 15 del sòl urbanitzable amb ordenació detallada del Pla General. [2001/A12089]
  
El Ple de l'Ajuntament, en la sessió del dia 22 de novembre de 2001, va aprovar definitivament el projecte de reparcel·lació de la unitat d'execució número 15, del sòl urbanitzable, amb la declaració detallada del Pla General, i la imposició de quotes d'urbanització als propietaris de les parcel·les afectades, d'acord amb el programa d'actuació integrada i el projecte de reparcel·lació presentat, on figuren les quotes indicades, amb la rectificació que pertoca de la quantificació econòmica de la indemnització a què té dret la senyora María Dalmau Tarazona per al tancat i arbrat, com a conseqüència de l'acceptació de la seua al·legació.
  
Així mateix, es va acordar estimar les al·legacions presentades pel senyor José María Dalmau Tarazona i desestimar les presentades per:
  
a) Senyora María José Rovira Gadea, en nom i representació del senyor Gregorio i senyora María Valero López, sobre la seua ubicació de centres de transformació i accés des de la rotonda de l'avinguda del sud a la seua parcel·la.
  
b) El senyor Abraham Martínez Jarque, senyor Abraham, senyora Elena i senyora Petra Martínez Berges, quant als compromisos amb l'Ajuntament, així com quant a la titularitat de l'adjudicació de parcel·les.
  
c) Senyor José María Dalmau Tarazona, sobre indemnització del mur i séquia, així com sobre l'arrendament de la parcel·la aportada.
  
Contra aquest acord, que posa fi a la via administrativa, es podrà interposar, bé amb caràcter potestatiu, un recurs de reposició davant de l'òrgan que ha dictat aquesta resolució, en el termini d'un mes, comptador des de l'endemà de la seua notificació, o bé un recurs davant de l'òrgan jurisdiccional competent contenciós administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Això, d'acord amb el que disposen els articles 8 i següents de la Lle3i 29/1998, de 13 de juliol, Reguladora de la Jurisdicció Contenciosa Administrativa, i la Llei 4/1999, de 13 de gener, que modifica la Llei de Règim Jurídic de les Administracions Públiques i del Procediment Administratiu Comú, i la resta de normativa aplicable, en matèria d'impugnació dels actes i resolucions de les entitats locals.
  
Tot això sense perjudici que puga exercir qualsevol recurs que estime oportú.
  
Es fa saber que aquest edicte val com a notificació a les persones desconegudes, d'acord amb el que disposa l'article 59 de la Llei de Règim Jurídic de les Administracions Públiques i del Procediment Administratiu Comú.